paragraph_text: Sezona Prvog razreda 1931./1932. je deseto nogometno natjecanje za prvaka u Kraljevini Jugoslaviji. Natjecateljski sustav je bio dvostruki kup-sustav, u kojemu se igralo dvije utakmice. U ovom se prvenstvu nakon pet godina opet igralo po kup-sustavu, vjerojatno radi ispitivanja kako će funkcionirati sustav s dvjema utakmicama, umjesto samo jedne utakmice, kako su se prije igrala prvenstva po kup-sustavu. Pobijedila je zagrebačka Concordia, koja je prijašnje sezone bila doprvak, a lanjski prvak, beogradski BSK, ispao je u poluzavršnici. Najviše pogodaka je postigao Svetislav Valjarević iz Concordije s 10 postignutih pogodaka.